
Selecția și implicarea personalului care face parte din echipa proiectului se face cu respectarea informațiilor incluse în cererea de finanțare, legislației naționale și comunitare aplicabile în domeniul egalității de șanse și non discriminării, într-un mod deschis, transparent, cu asigurarea egalității de șanse între femei și bărbați, fără existența unor discriminări de gen, sex, origine etnică, rasă, confesiune religioasă etc., prin corelarea experienței și competențelor fiecărei persoane cu specificul activităților desfășurate prin proiect și a cerințelor profesionale aferente.

Descrierea activităţilor, responsabilităţilor corespunzătoare posturilor, condiţiile generale şi specifice obligatorii impuse prin fişa postului, criteriile pentru selecţia experţilor in etapa 2 a concursului

1. Medic pneumolog
Cod ocupație: 221201_medic specialist
Categoria în care se încadrează expertul conform Orientări generale–nivel de experiență: <5 ani
Descriere activități, responsabilități specifice postului
· Realizează activități de screening pentru cancerul pulmonar, aplicând metode specifice de evaluare și diagnostic precoce
· Realizează consultația medicală inițială, analizând istoricul medical și factorii de risc ai pacienților;
· Oferă consiliere antifumat pacienților eligibili și recomandă strategii de renunțare la fumat;
· Interpretează rezultatele examenului CTLD și formulează recomandări pentru monitorizare sau investigații suplimentare;
· Încadrează pacienții în una dintre categoriile de risc și decide planul de urmărire medicală;
· Colaborează cu medicii radiologi pentru confirmarea diagnosticului și stabilirea unui protocol de evaluare suplimentară;
· Coordonează referirea pacienților către investigații medicale în vederea stabilirii diagnosticului și tratamentului, dacă este cazul;
· Păstrează confidențialitatea, integritatea și disponibilitatea datelor și informațiilor în activitatea de zi cu zi, prin aplicarea măsurilor privind protejarea documentelor și lucrărilor;
· Își însușește și respectă toate reglementările legale și interne în domeniul securității și sănătății în muncă (proceduri, regulamente) și aduce la cunoștința managerului de proiect evenimentele/accidentele suferite de propria persoană;
· Respectă planul de lucru al proiectului;
· Întocmește lunar Raportul de activitate și Fișa individuală de pontaj;
· Utilizează corect și eficient bunurile aflate în gestiunea proiectului;
· Respectă principiul dezvoltării durabile, principiul utilizării eficiente a resurselor și principiul egalității de șanse și tratament;
· Răspunde pentru îndeplinirea calitativă și cantitativă a sarcinilor ce îi revin conform fișei postului;
· La încheierea contractului de muncă, toate documentele elaborate în cadrul proiectului vor fi îndosariate, etichetate, în vederea arhivării și predate sub semnătură șefului ierarhic superior.
· 
Calificări și experiență:
Studii: Studii superioare de specialitate, specializarea pneumologie
Vechime minimă în specialitate: sub 5 ani
Cerințe specifice: activitate desfășurată în centre implicate în tratarea cancerului pulmonar

Grila de recrutare și selecție Medic pneumolog, experiență < 5 ani – etapa 2 evaluare dosar:
	Criteriu
	Punctaj acordat

	Experiența profesională generală (conform CV)
	Experiență 0-2 ani: 20 puncte
Experiență 3-5 ani: 30 puncte

	Participare la conferințe / formare continuă în domeniul oncologiei / screeningului
	20 puncte

	Experiență profesională în centre implicate în tratarea cancerului pulmonar 

	20 puncte

	Cursuri / certificări suplimentare relevante (oncologie, pneumologie intervențională, imagistică toracică, consiliere antifumat)
	10 puncte

	Competențe și abilități sociale (capacitate de planificare și organizare, capacitate de comunicare și socializare)
	Se acordă punctaj pe o scală de la 1(nesatisfăcător) – 20 (foarte bine)

	Total 
	100 puncte

